Павел Димитров & ко преляха при Бареков – Vnews новини Варна – новини, скандали, анализи, коментари Павел Димитров & ко преляха при Бареков – Vnews новини Варна
Павел Димитров & ко преляха при Бареков
Автор: Снимка:24 часа, добавено на 26.03.2014 година, в категории: HotNews, 2 коментара
Областната и общинската структура на БАСТА във Варна са обезглавени. Причината – областният председател Павел Димитров и общинският Светослав Трайков са подали оставка и преминават в редиците на Барековата „България без цензура“.
За поредния политически трансфер на Павел Димитров vnews.bg разбра преди няколко дни. Първоначалната информация бе, че Димитров е бил поканен императивно от Емил Димитров по време на партийна сбирка в София през уикенда да излезе в политическа пенсия от редиците на БАСТА. Местни източници разясниха, че Димитров е бил засечен да тъче на два политически стана и затова е бил призован към пенсиониране, а и той нямал нищо против, тъй като Барековата формация според социолозите се счита за сигурно присъствие във властта. За разлика от БАСТА.
В понеделник общинският лидер на БАСТА Слави Трайков официално отрече излизането на Павел Димитров от формацията, която преди броени месеци се цепна от ГЕРБ. В старанието си да скрие врътката Трайков отчетливо припомни, че и Павел Димитров, и самият той са лидери на БАСТА – областен и общински.
Факт, който към понеделник вечерта чисто формално най-вероятно е бил истина. Но в онзи момент. Днес първо Бареков се похвали с новите попълнения в ББЦ, сред които и Павел Димитров, а после и Трайков потвърди собствената си оставка като градски лидер на БАСТА.
Попитан дали структурите на БАСТА преливат в тези на ББЦ Трайков отговори: Правото на партийна принадлежност в България е свободно и всеки решава какво да прави. На въпросите на vnews.bg дали в понеделник не е знаел за политическия трансфер на Димитров от БАСТА към ББЦ или е съзнателно е излъгал, че няма такова нещо, Трайков отговори: „Трябваше да се случат някои неща, за да бъде факт излизането ни от БАСТА, а вие тогава не сте ме питали такова нещо (б.а. – за преминаване към ББЦ), а само за пенсионирането на г-н Димитров от БАСТА“.
Дали поредната политическа метаморфоза на Павел Димитров & ко – след ГЕРБ и БАСТА в ББЦ ще е последен, ще покаже бъдещето. Дали БАСТА изобщо ще оцелее като формация във Варна – също.
Засега като най-достоверна изглежда прогнозата, направена преди дни от сайта Афера.бг, че като най-опасен претендент за стола на кмета Иван Портних във Варна се очертава бившият директор на Пристанище Варна и настоящ транспортен министър Данаил Папазов. Припомняме, че той беше фаворит на Павел Димитров на последните редовни кметски избори във Варна, когато лидерът на ГЕРБ Бойко Борисов еднолично наложи Кирил Йорданов за кандидат-кмет и постави началото на голямото разцепление в партийните си редици край морето. Дали и как номинацията на Папазов ще обедини Бареков, Станишев и Местан и ще успее да изплува с подкрепа едновременно на ББЦ и на управляващите е въпрос, чийто отговори тепърва ще се избистря. А междувременно ще трябва да се изясни и на каква цена легитимният общински лидер на ББЦ във Варна доц. Христо Бозов ще се откаже от втори опит да седне в кметския стол на морската столица.
март 26th, 2014 at 18:39
Само дето не е Станислав Трайков, а Светослав Трайков, vnews, моля оправете имената на човека.
март 26th, 2014 at 23:23
Нима има все още незнаещи, че Станишев цепи БСП за да я отслаби, защото скоро излиза от там. Затова и подготвя новата си формация чрез Бареков. Нима за някому е забравено нетолкова далечното минало именно на това обединение (Станишев, Доган и Бареков) зад канидатурата на Бозов за кмет на Варна през 2013? Самият Бозов, преди да мине към тези редици беше приближен на Цветанов. А Папазов е протежението на Пеевски във Варна. Росна китка за варненци с каквото и да излезе от тази свежа групичка…
Направо е смешен въпросът „Дали и как номинацията на Папазов ще обедини Бареков, Станишев и Местан и ще успее да изплува с подкрепа едновременно на ББЦ и на управляващите е въпрос, чийто отговори тепърва ще се избистря.“
Малко над половината – 104 от 200, от рамките за толсистемата са монтирани на магистрали и първокласни пътища. По второкласните има […]
Най-малко 80% от това, което децата учат в час, се обработва визуално, така че прекараното време на чина е важно за […]
Песен на Михаела Маринова влезе в албума на корейската поп група Twice. Певицата и Никол Канева – едно от момичетата от […]